અમરેલી જિલ્લામાં છેલ્લા ચાર મહિનાથી રેશનિંગ દુકાનદારો અને પુરવઠા વિભાગના મેળાપીપણાથી ચાલતા રેશનિંગ કૌભાંડની પુરાવાઓ સાથે આરટીઆઈ કાર્યકર સુખડિયાએ ઉચ્ચ કક્ષાએ રજૂઆત કરતા ખૂબ જ મોટું કૌભાંડ બહાર આવ્યું હતું જેમાં મામલતદારે ૧૦ દુકાનદારો સામે પોલીસ ફરિયાદ નોંધાવેલ અને આ કૌભાંડની તપાસ અમરેલીના નાયબ પોલીસ અધિક્ષક દ્વારા ચલાવાઈ રહી છે અને આ કેસમાં તટસ્થ રીતે તપાસ કરવામાં આવે તો રાજ્ય ભરમાં થઇ રહેલ અનાજ કૌભાંડની હકિકત સામે આવે તેમ છે અને કંઈક લોકો જેલભેગા થઈ શકે તેમ છે, પરંતુ આવી કોઈ જ ઊંડાણ પૂર્વક તપાસ કરવામાં આવેલ નથી વર્ષોથી નાયબ પોલીસ અધિક્ષકની કચેરીમાં રાઇટર તરીકે નોકરી કરતા કર્મચારીએ કૌભાંડિયા ઈસમો સાથે આર્થિક ગોઠવણથી આ તપાસને રફે દફે કરી તમામ ૧૦ ફરિયાદના આરોપીઓને આગોતરા જામીન મળી જાય તપાસનીશઅધિકારી દ્વારા ગોઠવણ થઇ હોવાનું સામાજિક કાર્યકર અને આરટીઆઈ એક્ટિવિસ્ટ નાથાલાલ સુખડિયાએ આક્ષેપ કરેલ છે.